Helicobacter pylori: Die “Kiem" in die maag - Dokter Francois Retief se Blog
By admin | 13 Junie 2015
← Kunsmatige versoeters? Nee! Maagsere → Winkels: Wie is wanneer oop en wat word verkoop? | Netwerk24
Deur Petrus Malherbe 27 Maart 2020 12:49
Een van Pick n Pay se winkels in Johannesburg.Foto: Getty Images
Supermarkte oor die hele land was Vrydag, die eerste dag van die nasionale staat van inperking, oop.
Inkopies aanlyn van goedere wat deur die regering as noodsaaklik beskou word, kon ook voortgaan, hoewel supermarkte almal ’n agterstand met die aflewering daarvan ondervind.
Fisieke winkels mag ook nie items verkoop wat nie as noodsaaklik beskou word nie.
Dit beteken handelaars soos Pick n Pay en Woolworths mag tydens die staat van inperking nie enige klere verkoop nie, al is die klere in dieselfde winkel as die kos beskikbaar.
Drank en sigarette is ook nie beskikbaar totdat die staat van inperking op 16 April afgestel word nie.
Game en Makro is ook tydens die staat van inperking in bedryf, maar mag ook net sekere items verkoop.
Siende dat die items van die Builders-winkels as nie-noodsaaklik beskou word, het ’n woordvoerder van Massmart, dié winkelgroep se moedermaatskappy, bevestig dat alle Builders-winkels gesluit is.
Wat mag ek koop, en wat nie?
Die volgende lys items sal te koop wees in enige supermark wat gedurende die staat van inperking oop is.
Enigiets wat jy kan eet of drink, insluitend lekkergoed en gaskoeldranke
Toiletware soos seep, tandepasta en sjampoe
Plantsaad en bolle
Batterye en gloeilampe
Koerante (maar nie tydskrifte nie)
Houtskool, vuurmaakhout, vuuraanstekers, vuurhoutjies
Paraffien en brandspiritus
Dié items wat in baie supermarkte beskikbaar is, mag vir drie weke nie aangeskaf word nie:
Enige vorm van drinkbare alkohol
Sigarette en tabak
Toerusting, waaronder skroewe, spykers, verf en dies meer
Toestelle soos broodroosters, ketels, mikrogolfoonde, televisies
As enige van dié items aanlyn bestel word, sal dit eers ná die staat van inperking afgelewer word.
Is winkels se ure nog dieselfde?
Die meeste supermarkte sal vir verkorte ure oop wees. In die meeste gevalle sal ’n supermark in die week om 18:00 en oor naweke om 16:00 sluit, met enkele uitsonderings.
Die meeste supermarkte se deure open soggens om 08:00.
Alle Pick n Pay Hypermarkets maak eers om 09:00 oop op weekdae en Sondae, en om 08:00 op Saterdae.
Wat gebeur as items nie beskikbaar is nie?
Woolworths, Pick n Pay en Shoprite het reeds waarskuwings uitgereik waarin verbruikers afgeraai word om in ’n paniek meer kos te koop as wat nodig is.
As ’n spesifieke item egter nie in voorraad in jou plaaslike supermark is nie, keer later terug.
Al die groot handelaars het die versekering gegee dat hulle genoeg voorraad in hul onderskeie pakstore het en dat dit net tyd sal neem om dit op die winkelrakke uit te pak.
Verbruikers wat vermoed dat enige winkel die prys van noodsaaklike items in hierdie tyd opstoot, kan die betrokke winkel by die Mededingingskommissie of die Verbruikerskommissie verkla.
Meer oor: Koronavirus | Virus | Winkels | Supermarkte | Covid-19
Kaapstad maak planne vir haweloses